Sur Editur, Ma tgħaddix ġimgħa waħda li n-Nazzjonalisti ma jisemmewx fil-midja. Kieku tkun fit-tajjeb ma fiha xejn ħażin; mhux għax dawn għamlu jew qed jagħmlu xi ħaġa tajba, għax fil-verità kieku qatt jagħmlu xi ħaġa li ma tħammrilhomx wiċċhom! Din id-darba l-protagonist huwa Michael Fenech Adami; ħu Beppe Fenech Adami u iben Eddie Fenech Adami. Ngħiduha kif inhi: it-tlieta ma fihomx ħobż. Dan Michael mistagħġbin kemm ħawwad u bexkel meta kien sindku fil-kunsill; dejjem fejn jidħlu l-flus. X'aktar? Tant għamel affarijiet li mhux suppost, saħansitra bil-kuntrattur kompliċi miegħu, li spiċċa quddiem bord. Ovvjament, dan il-bord sabu ħati, iżda l-arroganza ta' Michael Fenech Adami, li tixbah ferm lil dik tal-eks-Ministru Austin Gatt, ġegħlitu jgħid li mhux se joqgħod għal dak li qal il-bord, Imbagħad, l-għażiż ħuh qabeż għalih. Jekk dan jaqbeż għal kull min hu Nazzjonalist, sejjer ma jaqbiżx għal ħuh! Simon Busuttil ukoll għandu sehem f'din l-istorja. Lil Simon dejjem issibu hemm , lest jaqbeż għad-dixxipli tiegħu; qisu Robin Hood meta jaqbeż għan-nies tiegħu, anke meta jkunu mgħobbijin bit-tort. Però, Simon Busuttil aħjar joqgħod attent għax, fejn qabel Ivan Bartolo, negozjant ma' Zaren Vassallo, darba għamel eloġju fuq l-integrità ta' Busuttil, issa qed jinduna li naqsitlu l-fiduċja fih bl-ikrah. Dan Ivan qed jirrealizza li Simon huwa onest daqs bniedem li l-passatemp tiegħu hu li jisraq il-mowbajls. Għalih Simon Busuttil ma għadux persuna ta' integrità. Persuna ta' integrità hija l-Prim Ministru tagħna li jgħid bla tlaqliq li għad hemm bżonnijiet tan-nies li għad iridu jiġu rikonoxxuti. Valerie Borg, IL-BELT VALLETTA